གནའ་བོའི་གྷི་རི་སིའི་དུས་སུ་དབྱིབས་རྩིས་ཀྱི་ཤེས་བྱ་ཧ་ཅང་ཕུན་སུམ་ཚོགས་པ་ཞིག་མཆིས་མོད།འོན་ཀྱང་ཤེས་བྱ་འདི་རྣམས་ནི་སྔར་བཞིན་སིལ་བར་འཐོར་བ་དང་ཁེར་རྐྱང་དུ་གནས་པ།རྒྱུད་ཁོངས་དང་མི་ལྡན་པ་ཞིག་གོ།དོན་ངོ་མས་དབྱིབས་རྩིས་འདི་ཉིད་རིགས་པའི་གཞུང་ལུགས་ཅུང་ཟད་ནན་མོ་དང་ལྡན་པའི་གཞུང་ཚན་ཞིག་ཏུ་ཕྱོགས་བསྡོམས་མཛད་མཁན་ནི།གྷི་རི་སིའི་རྨད་བྱུང་གྲངས་རིག་སྨྲ་བ་ཆེན་མོ་ཨོའུ་ལྗི་ལེ་སྒྲི་མཆོག་ཡིན།ཨོའུ་ལྗི་ལེ་སྒྲི་ཉིད་ཕྱི་ལོའི་སྔོན་གྱི་ལོ་སུམ་བརྒྱ་ཡས་མས་སུ་ཨེལ་སན་སྒྲེར་གྲོང་ཁྱེརདུ་བསླེབས་ནས་དཔེ་ཁྲིད་གནང་མྱོང་ལ།ཁོང་ནི་གཞན་གྱིས་བཀུར་བསྟི་བྱེད་ལ་ཐུགས་རྒྱུད་འཇམ་པའི་གཞུང་བཟང་ཁོག་ཡངས་ཀྱི་སློབ་གསོ་སྨྲ་བ་ཞིག་ཏེ།ཁོང་གྲངས་རིག་པ་ལ་རབ་ཏུ་དགའ་ཞིང་ཕ་ལ་ཐོའིཕྱི་ལོ་སྔོན་གྱི་ལོདབྱིབས་རྩིས་ཀྱི་རྩ་བའི་རིགས་པ་ཁ་ཤས་ལའང་མཁྱེན་དཔྱོད་ཟབ་མོ་དང་ལྡན་པ་ཞིག་ཡིན།ཁོང་གིས་ཤིན་ཏུ་ཞིབ་ཅིང་ཕྲ་བའི་སྒོ་ནས་སྐབས་དེར་རྟོགས་ཐུབ་པའི་དབྱིབས་རྩིས་ཀྱི་དོན་དངོས་མཐའ་དག་འཚོལ་བསྡུ་བྱས་ཏེ།ཕ་ལ་ཐོ་དང་ཨར་སི་ཐོ་ཐེལཕྱི་ལོ་སྔོན་གྱི་ལོརྣམ་གཉིས་ཀྱིས་བཏོན་པའི་གཏན་ཚིགས་ཀྱིས་རྗེས་སུ་དཔག་ཐབས་ལྟར།རྒྱུད་ཁོངས་ནན་མོ་དང་ལྡན་པའི་རིགས་པའི་གཞུང་ལུགས་ཤིག་ལེགས་སྒྲིག་མཛད་ནས།གྲངས་རིག་པའི་ལོ་རྒྱུས་སྟེང་དུས་སྔ་མའི་གསུང་རྩོམ་རླབས་པོ་ཆེདབྱིབས་རྩིས་མ་དེབཅེས་བྱ་བ་བརྩམས་གནང་མཛད།དབྱིབས་རྩིས་མ་དེབནི་སྤྱི་སྲོལ་རིག་པ་བཀོལ་ནས་རྣམ་འབྱེད་གྲངས་རིག་མ་ལག་གསར་དུ་བསྐྲུན་པའི་ཆེས་སྔ་མའི་དཔེ་མཚོན་ཞིག་སྟེ།བརྩམས་གཞུང་གྲགས་ཅན་འདིའི་ནང་།དབྱིབས་རྩིས་ཀྱི་ཤེས་བྱ་མཐའ་དག་ཆེས་ཐོག་མའི་འོལ་ཚོད་ཁ་ཤས་ལ་བརྟེན་ནས་འགོ་ཚུགས་ཏེ།གཏན་ཚིགས་ཀྱིས་རྗེས་སུ་དཔག་ཐབས་ཉེར་སྤྱད་ནས་སྤེལ་ཞིང་རྒྱས་པར་བཤད་པ་ཞིག་ཡིན་ལ།མདོར་ན།དབྱིབས་རྩིས་མ་དེབསྤེལ་བ་ནས་བཟུང་།ད་གཟོད་དབྱིབས་རྩིས་ནི་རིག་པའི་གཞུང་ལུགས་ཀྱི་མ་ལག་དང་ཚན་རིག་གི་བྱེད་ཐབས་ཅུང་ཟད་ནན་མོ་དང་ལྡན་པའི་གཞུང་ཚན་ཞིག་ཏུ་གྱུར།